ΠΡΟΓΡΑΜΜΑΤΙΚΗ ΣΥΜΒΑΣΗ ΜΕΤΑΞΥ ΔΗΜΟΥ ΗΛΙΔΑΣ, ΔΗΜΟΥ ΑΝΔΡΑΒΙΔΑΣ-ΚΥΛΛΗΝΗΣ ΚΑΙ ΣΥΝΔΕΣΜΟΥ ΥΔΡΕΥΣΗΣ Ο “ΠΗΝΕΙΟΣ”  ΓΙΑ ΤΗ ΛΕΙΤΟΥΡΓΙΑ ΤΟΥ ΔΙΥΛΙΣΤΗΡΙΟΥ ΠΟΣΙΜΟΥ ΝΕΡΟΥ ΤΟΥ ΔΗΜΟΥ ΗΛΙΔΑΣ ΚΑΙ ΤΗ ΜΕΤΑΦΟΡΑ ΣΤΙΣ ΔΕΞΑΜΕΝΕΣ ΜΠΟΡΣΙΟΥ
         Στην Αμαλιάδα σήμερα, ……………..,στα γραφεία του Δήμου Ήλιδας, μεταξύ των  ακόλουθων συμβαλλόμενων φορέων:
 Α) Του Δήμου Ήλιδας, που εδρεύει στην Αμαλιάδα, οδός Αντωνίου Πετραλιά 36, με ΑΦΜ        800064176 και ΔΟΥ Αμαλιάδας, όπως εκπροσωπείται νόμιμα από τον Δήμαρχο κ. Χρήστο   Χριστοδουλόπουλο.
Β)Του Δήμου Ανδραβίδας- Κυλλήνης, που εδρεύει στα Λεχαινά, με ΑΦΜ 099154390 και ΔΟΥ

Αμαλιάδας όπως  εκπροσωπείται νόμιμα από τον Δήμαρχο κ. Ιωάννη Λέντζα.
Γ)Του Συνδέσμου Ύδρευσης ο “ΠΗΝΕΙΟΣ”  που εδρεύει στην Ανδραβίδα, με ΑΦΜ 099152592 και ΔΥΟ Αμαλιάδας όπως  εκπροσωπείται νόμιμα από την Πρόεδρο  Γιανίτση Αλεξάνδρα
Έχοντας υπόψη την κείμενη Εθνική Νομοθεσία και ειδικότερα τις παρακάτω διατάξεις όπως    αυτές ισχύουν κάθε φορά:

-Το Ν. 5314/2026 (ΦΕΚ Α΄ 103) «Κώδικας Τοπικής Αυτοδιοίκησης» και ειδικότερα τα Άρθρα 331, 332 (Διαδημοτική Συνεργασία) και 646 652, 653 και 654 (Προγραμματικές Συμβάσεις).
-ΤοΝ.3852/2010«Νέα Αρχιτεκτονική της Αυτοδιοίκησης και της Αποκεντρωμένης

Διοίκησης- Πρόγραμμα Καλλικράτης» και ειδικότερα το άρθρο 100 αυτού.

-Την Οδηγία 98/83/ΕΚπερί ποιότητας του νερού ανθρώπινης κατανάλωσης, καθώς

και την οδηγία (EE) 2020/2184 που αντικαθιστά την προηγούμενη  από τις 12 Ιανουαρίου 2023.

-Την οδηγία(ΕΕ)2015/1787για τη θέσπιση νέων κανόνων της ΕΕ για τη βελτίωση

της παρακολούθησης του πόσιμου νερού.

-Την Κ.Υ.ΑΥ2/2600/2001(ΦΕΚ892/Β`11.7.2001),περί ποιότητας του νερού ανθρώπινης

κατανάλωσης, σε συμμόρφωση προς την οδηγία 98/83/ΕΚ.

- Την Υ.Α. Γ1(δ)/ ΓΠ οικ.67322/2017 (ΦΕΚ 3282/Β` 19.9.2017), περί ποιότητα νερού ανθρώπινης κατανάλωσης σε συμμόρφωση προς τις διατάξεις της Οδηγίας 98/83/ΕΚ, όπως τροποποιήθηκε με την Οδηγία (ΕΕ) 2015/1787.

-Την υπ' αρ. ……………………………….. απόφαση της Δημοτικής Επιτροπής του Δήμου Ήλιδας με την οποία συμφωνούνται και γίνονται αμοιβαίως αποδεκτοί οι όροι της παρούσας σύμβασης
-Την με αριθ. ………………………………. απόφαση της Δημοτικής Επιτροπής του Δήμου Ανδραβίδας-Κυλλήνης με την οποία συμφωνούνται και γίνονται αμοιβαίως αποδεκτοί οι όροι της παρούσας σύμβασης

Την με αριθ. ………………………………. απόφαση της Διοικητικού Συμβουλίου του Συνδέσμου Ύδρευσης ο “ΠΗΝΕΙΟΣ”  με την οποία συμφωνούνται και γίνονται αμοιβαίως αποδεκτοί οι όροι της παρούσας σύμβασης

ΠΡΟΟΙΜΙΟ
Οι δημοτικές αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της  επικουρικότητας και της εγγύτητας, με στόχο την, προστασία, την ανάπτυξη και τη συνεχή βελτίωση των συμφερόντων και της ποιότητας ζωής της τοπικής κοινωνίας. Στις αρμοδιότητες των Δήμων κυρίαρχη θέση έχει η παροχή στους δημότες καθαρού πόσιμου νερού, με χαρακτηριστικά που συμφωνούν με την Εθνική και Ευρωπαϊκή Νομοθεσία περί νερού ύδρευσης και ανθρώπινης κατανάλωσης.

Ο Δήμος Ήλιδας έχει αναλάβει την παροχή υπηρεσιών λειτουργίας του διυλιστηρίου που λειτουργεί στο χώρο του Δήμου, κατάντη της τεχνητής λίμνης του Πηνειού. 

Η παρούσα Προγραμματική Σύμβαση περιέχει τις διατάξεις και τις διαδικασίες που θα ισχύσουν για την υλοποίησή της και συγκεκριμένα:

Άρθρο 1: Αντικείμενο της Σύμβασης
Άρθρο 2: υποχρεώσεις και τα δικαιώματα των συμβαλλομένων μερών 

Άρθρο 3: Οικονομικοί όροι  - Κοστολόγηση 

Άρθρο   4: Χρονική διάρκεια

Άρθρο  5: Καθυστερήσεις καταβολής οφειλομένου ποσού
Άρθρο   6: Παρακολούθηση της σύμβασης 

 Άρθρο 7: Πόροι χρηματοδότησης των υπηρεσιών της Σύμβασης – Οικονομική διαχείριση
Άρθρο  8: Βεβαίωση καλής εκτέλεσης και Παρακολούθηση Εργασιών 

Άρθρο  9:  Αθέτηση των όρων της σύμβασης

Άρθρο 10:  Επίλυση διαφορών Άρθρο 11:  Λοιποί όροι.

ΑΡΘΡΟ 1

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ
Αντικείμενο της παρούσας σύμβασης είναι η ρύθμιση των όρων παροχής διυλισμένου πόσιμου νερού από τις εγκαταστάσεις του Διυλιστηρίου του Φράγματος Πηνειού (ιδιοκτησίας/διαχείρισης Δήμου Ήλιδας) προς το εξωτερικό υδραγωγείο και τις κεντρικές δεξαμενές του Δήμου Ανδραβίδας - Κυλλήνης.

Σκοπός της σύμβασης είναι η αποκλειστική και επαρκής κάλυψη των αναγκών υδροδότησης της Δημοτικής Ενότητας Βουπρασίας του Δήμου Ανδραβίδας - Κυλλήνης (συμπεριλαμβανομένης της Βάρδας και των λοιπών τοπικών κοινοτήτων της Δ.Ε.). Η παροχή αυτή ορίζεται με ανώτατο τεχνικό όριο μέγιστης ωριαίας παροχής τα τριακόσια (330) κυβικά μέτρα (m³/h).
ΑΡΘΡΟ 2
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΣΥΜΒΑΛΛΟΜΕΝΩΝ
2.1 Υποχρεώσεις Δήμου Ήλιδας (Παρόχου)

Να παρέχει τις υπηρεσίες που αναλαμβάνει με την παρούσα, ήτοι αναλαμβάνει να διαθέτει τον εν γένει εξοπλισμό καθώς και κάθε εμπλεκόμενο ανθρώπινο δυναμικό προς επίτευξη των σκοπών της παρούσας βάσει των ανωτέρω.

Αδιάλειπτη Λειτουργία: Μέριμνα για τη συνεχή, ασφαλή και εύρυθμη λειτουργία του Διυλιστηρίου Φράγματος Πηνειού.

Ποιοτικός Έλεγχος: Διασφάλιση ότι το παρερχόμενο νερό πληροί όλες τις νόμιμες προδιαγραφές ποιότητας για ανθρώπινη κατανάλωση.

Τήρηση Ορίων Παροχής: Η μέγιστη ποσότητα νερού που δύναται να παρέχει ο Δήμος Ήλιδας προς τη Δ.Ε. Βουπρασίας, δεν μπορεί να υπερβαίνει τη μέγιστη ωριαία παροχή των 330 m³/h, σύμφωνα με την δυναμικότητα του διυλιστηρίου και τις λοιπές υποχρεώσεις παροχής πόσιμου νερού.

Να συνεργάζεται τακτικά και εκτάκτως-όταν απαιτείται-με το Δήμο Ανδραβίδας-Κυλλήνης για κάθε ζήτημα που ανακύπτει και αφορά στην εύρυθμη και αποτελεσματική λειτουργία των υπηρεσιών που αναλαμβάνονται με την παρούσα
2.2 Υποχρεώσεις Δήμου Ανδραβίδας - Κυλλήνης (Λήπτη)

Διευκολύνει με κάθε νόμιμο τρόπο την εφαρμογή των υπηρεσιών που περιγράφονται στην παρούσα. Προς τον σκοπό αυτό υποχρεούται να διαθέσει κάθε στοιχείο που θα βοηθούσε το έργο του Δήμου Ήλιδας να διευκολύνει με τις υπηρεσίες του την δραστηριότητά του και να συνεισφέρει καθοδηγητικά στην λειτουργία του.

Να ελέγχει τις μετρήσεις του υδρομετρητή και να τον διατηρεί σε καλή λειτουργική κατάσταση. Και σε περίπτωση βλάβης οφείλει να τον επισκευάζει η/ και να τον αντικαθιστά. 
Να συνεργάζεται τακτικά και εκτάκτως –όταν απαιτείται- με το Δήμο Ήλιδας για κάθε ζήτημα  που ανακύπτει και αφορά στην εύρυθμη και αποτελεσματική λειτουργία των δράσεων που αναλαμβάνονται με την παρούσα.

Να υποστηρίξει οικονομικά την υλοποίηση του αντικειμένου της σύμβασης, καταβάλλοντας έγκαιρα στο Δήμο Ήλιδας τις χρηματοδοτήσεις του Άρ.6 της παρούσας.

Να λαμβάνει γνώση και να του παρέχεται κάθε απαραίτητη πληροφορία για την πορεία των υπηρεσιών που αποτελούν το αντικείμενο της παρούσας.

Να ενημερώνει τους πολίτες για την εκτέλεση των υπηρεσιών, που αποτελούν το αντικείμενο της παρούσας.

Υποδοχή Νερού: Μέριμνα για την ομαλή απορρόφηση και διανομή του παρερχόμενου νερού (έως 330 m³/h) στο εσωτερικό δίκτυο της Δ.Ε. Βουπρασίας.

Συντήρηση Υποδομών: Αποκλειστική ευθύνη για τη συντήρηση και λειτουργία του δικού του εξωτερικού δικτύου μεταφοράς, αντλιοστασίων και υδατοδεξαμενών από το σημείο παράδοσης και μετά.

Καταβολή Ανταλλάγματος: Έγκαιρη εξόφληση του οικονομικού αντισταθμίσματος βάσει των μετρήσεων προς τον Δήμο Ήλιδας, καθώς και των σχετικών δαπανών μεταφοράς ύδατος προς τον Σύνδεσμο «Πηνειός», σύμφωνα με τους όρους του Άρθρου 3.
ΑΡΘΡΟ 3
ΟΙΚΟΝΟΜΙΚΟΙ ΟΡΟΙ & ΚΟΣΤΟΛΟΓΗΣΗ 

Αρχική Τιμή Εκκίνησης: Η τρέχουσα χρέωση κατά τη διάρκεια του έτους ορίζεται σε δώδεκα λεπτά του ευρώ (0,12 €) ανά κυβικό μέτρο (m³) διυλισμένου νερού και θα καταβάλλεται ως έναντι πληρωμή βάση των μετρήσεων από το παροχόμετρο.

Ετήσιος Εκκαθαριστικός Υπολογισμός: Στο τέλος κάθε ημερολογιακού έτους, η Επιτροπή Παρακολούθησης θα προβαίνει σε υπολογισμό του πραγματικού τελικού κόστους ανά κυβικό μέτρο. Ο υπολογισμός αυτός θα προκύπτει από τη διαίρεση του συνολικού ετήσιου κόστους λειτουργίας και συντήρησης του Διυλιστηρίου (συμπεριλαμβανομένων δαπανών συντήρησης, επισκευής βλαβών, χημικών, προσωπικού και αναλωσίμων) διά της συνολικής ποσότητας νερού που διυλίστηκε κατά το ίδιο έτος.

Εκκαθάριση Λογαριασμού: Με βάση το τελικό κόστος ανά κυβικό μέτρο που θα προκύπτει από τον ανωτέρω τύπο, θα γίνεται οικονομική εκκαθάριση (χρέωση ή πίστωση) για τις ποσότητες που απορροφήθηκαν από τη Δ.Ε. Βουπρασίας, και η διαφορά θα τακτοποιείται εντός του πρώτου διμήνου του επόμενου έτους.
Σε περίπτωση βλάβης του παροχόμετρου και έως την επισκευή του η χρέωση θα γίνεται βάση των ιστορικών στοιχείων κατανάλωσης από αντίστοιχες χρονικές περιόδους.
Κόστος Μεταφοράς του νερού από το σημείο παράδοσης (Δεξαμενή Μπορσίου): Το κόστος μεταφοράς το οποίο θα προκύπτει από την κατανάλωση ηλεκτρικής ενέργειας για τη λειτουργία των αντλιοστασίων μεταφοράς του νερού προς τη Δεξαμενή Μπορσίου δεν περιλαμβάνεται στην ανωτέρω τιμή διύλισης. Το κόστος αυτό βαρύνει εξολοκλήρου τον Δήμο Ανδραβίδας - Κυλλήνης θα υπολογίζεται ανά κυβικό μέτρο μεταφερόμενου ύδατος βάσει των σχετικών μετρήσεων της κατανάλωσης του αντλιοστασίου μεταφοράς ανά μήνα σε συνδυασμό με αντίστοιχο μηνιαίο λογαριασμό ηλεκτρικής ενέργειας από τον οποίο θα υπολογίζεται το κόστος ενέργειας τα κόστη δικτύου (σύνολο 1 και 2) συν τον ειδικό φόρο κατανάλωσης το ειδικό τέλος 5‰ και το ΦΠΑ επί του ανωτέρω συνόλου. Το ποσό που θα υπολογίζεται θα καταβάλλεται απευθείας από τον Δήμο Ανδραβίδας Κυλλήνης προς τον Σύνδεσμο Ύδρευσης «Πηνειός»,.

Τρόπος Μέτρησης: 
α) Η καταμέτρηση των ποσοτήτων της Δ.Ε. Βουπρασίας θα γίνεται στο τέλος κάθε μήνα μέσω του πιστοποιημένου παροχόμετρου (υδρομετρητή) στο σημείο παράδοσης-παραλαβής.
β) Η καταμέτρηση των ποσοτήτων ηλεκτρικής ενέργειας θα γίνεται στο τέλος κάθε μήνα μέσω του μετρητή ηλεκτρικής ενέργειας στο σημείο παράδοσης-παραλαβής.
Τρόπος Πληρωμής: 
α) Ο Δήμος Ήλιδας θα βεβαιώνει χρηματικό κατάλογο στο τέλος κάθε ημερολογιακού τρίμηνου, το οποίο εξοφλείται από τον Δήμο Ανδραβίδας - Κυλλήνης υποχρεωτικά εντός τριάντα (30) ημερών από την επίσημη κοινοποίησή του.
β) Ο Σύνδεσμο Ύδρευσης «Πηνειός»,. θα βεβαιώνει χρηματικό κατάλογο στο τέλος κάθε ημερολογιακού τρίμηνου, το οποίο εξοφλείται από τον Δήμο Ανδραβίδας - Κυλλήνης υποχρεωτικά εντός τριάντα (30) ημερών από την επίσημη κοινοποίησή του.

ΑΡΘΡΟ 4
ΔΙΑΡΚΕΙΑ ΣΥΜΒΑΣΗΣ 

Η παρούσα σύμβαση αρχίζει από την ημέρα της υπογραφής της και η διάρκειά της ορίζεται σε δέκα (10) έτη. Δύναται να ανανεωθεί ή να τροποποιηθεί με έγγραφη συμφωνία των δύο μερών και λήψη νέων αποφάσεων από τα αρμόδια όργανα (Δημοτικές Επιτροπές / Δημοτικά Συμβούλια).
ΑΡΘΡΟ 5
ΚΑΘΥΣΤΕΡΗΣΕΙΣ ΚΑΤΑΒΟΛΗΣ ΟΦΕΙΛΟΜΕΝΟΥ ΠΟΣΟΥ

Σε περίπτωση καθυστέρησης καταβολής από το Δήμο Ανδραβίδας-Κυλλήνης της μηνιαίας οφειλής, καθοριζόμενης κατά τα ανωτέρω, προς το Δήμο Ήλιδας, ο Δήμος Ήλιδας συμφωνείται ρητά ότι δύναται να καταγγείλει την παρούσα, κατά τα οριζόμενα στο άρθρο 9 κατωτέρω.
ΑΡΘΡΟ 6: 
ΕΠΙΤΡΟΠΕΣ ΠΑΡΑΚΟΛΟΥΘΗΣΗΣ

Για την πιστή εφαρμογή των όρων της σύμβασης, την επίβλεψη της ορθής παροχής (έως 330 m³/h), την επιβεβαίωση των μηνιαίων καταμετρήσεων, τη συγκέντρωση των οικονομικών στοιχείων για τον ετήσιο υπολογισμό του κόστους και την επίλυση τυχόν τεχνικών προβλημάτων, συνιστάται Κοινή Επιτροπή Παρακολούθησης αποτελούμενη από τρία (3) μέλη:

α) για την παροχή ύδατος

Έναν (1) εκπρόσωπο (αιρετό ή υπηρεσιακό) του Δήμου Ήλιδας, ως Πρόεδρο.

Έναν (1) εκπρόσωπο (αιρετό ή υπηρεσιακό) του Δήμου Ανδραβίδας - Κυλλήνης.

Έναν (1) κοινό τεχνικό υπάλληλο/μηχανικό ειδικότητας ΠΕ/ΤΕ.
έργο της ανωτέρω επιτροπής είναι η σύνταξη πρακτικού με βάση το οποίο ο Δήμος Ήλιδας θα βεβαιώνει χρηματικό κατάλογο στο τέλος κάθε ημερολογιακού τρίμηνου
β) για την μεταφορά ύδατος προς τις δεξαμενές Μπορσίου

Έναν (1) εκπρόσωπο (αιρετό ή υπηρεσιακό) του Συνδέσμου Ύδρευσης «Πηνειός», ως Πρόεδρο.

Έναν (1) εκπρόσωπο (αιρετό ή υπηρεσιακό) του Δήμου Ανδραβίδας - Κυλλήνης.

Έναν (1) τεχνικό υπάλληλο /μηχανικό ή υδραυλικό 
έργο της ανωτέρω επιτροπής είναι η σύνταξη πρακτικού με βάση το οποίο ο Σύνδεσμος Ύδρευσης «Πηνειός»,. θα βεβαιώνει χρηματικό κατάλογο στο τέλος κάθε ημερολογιακού τρίμηνου.
ΑΡΘΡΟ 7
ΠΟΡΟΙ ΧΡΗΜΑΤΟΔΟΤΗΣΗΣ ΤΩΝ ΥΠΗΡΕΣΙΩΝ ΤΗΣ ΣΥΜΒΑΣΗΣ-ΟΙΚΟΝΟΜΙΚΗ  ΔΙΑΧΕΙΡΙΣΗ

1. Οι δαπάνες που πραγματοποιούνται για την υλοποίηση του αντικειμένου της παρούσας προγραμματικής σύμβασης και αφορούν το διυλιστήριο, θα καλύπτονται με νόμιμα παραστατικά επ' ονόματι του Δήμου Ήλιδας.

2. Οι δαπάνες που πραγματοποιούνται για την υλοποίηση του αντικειμένου της παρούσας προγραμματικής σύμβασης και αφορούν τη μεταφορά ύδατος στις δεξαμνενες Μπροσίου, θα καλύπτονται με νόμιμα παραστατικά επ' ονόματι του Συνδέσμου ύδρευσης ο “ΠΗΝΕΙΟΣ”
3. Οι πόροι για την υλοποίηση της παρούσας θα προέλθουν από τον τακτικό προϋπολογισμό του Δήμου Ανδραβίδας-Κυλλήνης(Ανταποδοτικά Τέλη)

4. Η πληρωμή θα γίνεται στο τέλος κάθε τριμήνου σύμφωνα με τις καταγραφόμενες ποσότητες πόσιμου νερού που θα ελέγχονται μέσω του υδρομετρητή, τόσο από τον Δήμο Ήλιδας, από τον Δήμο Ανδραβίδας-Κυλλήνης και εκπρόσωπο του Συνδέσμου “ΠΗΝΕΙΟΣ”. 
ΑΡΘΡΟ 8 

ΒΕΒΑΙΩΣΗ ΚΑΛΗΣ ΕΚΤΕΛΕΣΗΣ ΤΟΥ ΕΡΓΟΥ ΚΑΙ ΠΑΡΑΚΟΛΟΥΘΗΣΗ ΤΩΝ ΕΡΓΑΣΙΩΝ ΤΗΣ  ΣΥΜΒΑΣΗΣ
Η  υλοποίηση του αντικειμένου της παρούσας, η τήρηση των όρων της καθώς και η ομαλή πορεία εκτέλεσης της παρούσας, θα βεβαιώνεται από την Κοινή Επιτροπή Παρακολούθησης, με την Βεβαίωση Καλής Εκτέλεσης της παρούσας, η οποία θα συντάσσεται πριν την καταβολή του εκάστοτε χρηματικού ποσού, όπως αναφέρεται στο άρθρο7 της παρούσας. Η επιτροπή παρακολούθησης θα είναι τριμελής και θα απαρτίζεται από 

1. Έναν ορισμένο Αντιδήμαρχο του Δήμου Ανδραβίδας - Κυλλήνης
2. Έναν ορισμένο Αντιδήμαρχο του Δήμου Ήλιδας
3. Τον Πρόεδρο του Συνδέσμου Ύδρευσης ο “ΠΗΝΕΙΟΣ”  
 Η Κοινή επιτροπή εισηγείται στα συμβαλλόμενα μέρη οτιδήποτε κρίνεται αναγκαίο για την ορθή υλοποίηση της σύμβασης και επιλαμβάνεται των διαφορών που ήθελαν τυχόν προκύψει σχετικά με την ερμηνεία και την εφαρμογή της παρούσας σύμβασης. Οι διαφορές ή διαφωνίες επιλύονται με κοινή συναίνεση όλων των συμβαλλομένων μερών.

ΑΡΘΡΟ 9
ΑΝΩΤΕΡΑ ΒΙΑ & ΔΙΑΚΟΠΗ ΠΑΡΟΧΗΣ- ΑΘΕΤΗΣΗ ΤΩΝ ΟΡΩΝ ΣΥΜΒΑΣΗΣ
Σε περίπτωση τεχνικής βλάβης του Διυλιστηρίου, φυσικών καταστροφών ή έκτακτης ανάγκης, ο Δήμος Ήλιδας δεν φέρει ευθύνη για προσωρινή μείωση κάτω από το όριο των 300 m³/h ή πλήρη διακοπή της παροχής προς τη Δ.Ε. Βουπρασίας, υποχρεούται όμως να ειδοποιήσει άμεσα και εγγράφως τις τεχνικές υπηρεσίες του Δήμου Ανδραβίδας – Κυλλήνης Όλοι οι όροι της σύμβασης θεωρούνται σπουδαίοι και σημαντικοί. Η παράβαση των όρων η πλημμελής  εκτέλεση αυτών από οιονδήποτε συμβαλλόμενο παρέχει το δικαίωμα στον άλλο συμβαλλόμενο να ζητήσει την αποκατάσταση της ζημιάς σύμφωνα με τις κείμενες διατάξεις. Ειδικότερα η μη τακτοποίηση των οικονομικών οφειλών του Δήμου Ανδραβίδας-Κυλλήνης προς τον Δήμο Ήλιδας θα συνεπάγεται την διακοπή της παροχής πόσιμου νερού προς τον οφειλέτη.

ΑΡΘΡΟ 10

ΕΠΙΛΥΣΗ ΔΙΑΦΟΡΩΝ

1. Κάθε διαφωνία μεταξύ του Δήμου Ήλιδας και του Δήμου Ανδραβίδας-Κυλλήνης σχετική με την ερμηνεία της παρούσας σύμβασης επιλύεται σύμφωνα με τις κείμενες διατάξεις της Εθνικής Νομοθεσίας.
2. Τα συμβαλλόμενα μέρη έχουν αμοιβαία υποχρέωση να καταβάλλουν κάθε δυνατή προσπάθεια για τη διευθέτηση των ζητημάτων που τυχόν προκύπτουν και να μεριμνούν για τη συμβιβαστική επίλυση των διαφορών, που ενδεχόμενα να ανακύπτουν μεταξύ τους από την εφαρμογή της παρούσας προγραμματικής σύμβασης.

3. Σε περίπτωση που οι διαφορές (που αφορούν στην εκτέλεση και ερμηνεία των όρων της παρούσας) δεν επιλύονται μεταξύ των συμβαλλομένων, συμφωνείται ότι κατά τόπο αρμόδια Δικαστήρια ορίζονται τα καθ ' ύλη αρμόδια Δικαστήρια.

 ΑΡΘΡΟ 11

ΛΟΙΠΟΙ ΟΡΟΙ
Οποιαδήποτε τροποποίηση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Αυτά συμφωνήθηκαν συνομολόγησαν και συναποδέχτηκαν οι συμβαλλόμενοι και προς απόδειξη τους συντάχθηκε το παρόν και αφού διαβάστηκε και βεβαιώθηκε από αυτούς υπογράφτηκε σε 4 πρωτότυπα, έλαβε δε κάθε συμβαλλόμενο μέρος από δύο.

ΟΙ ΣΥΜΒΑΛΛΟΜΕΝΟΙ
          Ο Δήμαρχος Ήλιδας            Ο Δήμαρχος Ανδραβίδας – Κυλλήνης             Η Πρόεδρος του Συνδέσμου “ΠΗΝΕΙΟΣ”
 Χρήστος Χριστοδουλόπουλος                            Ιωάννης Λέντζας                                Αλεξάνδρα    Γιανίτση



































